দ্বীপটি প্রস্তরযুগের প্রায় ৩৪,০০০ বছর আগে ‘বালাঙ্গোডা ম্যান’  নামের একদল মানুষের (এলাকার নাম অনুসারে যেখানে তাদের দেহাবশেষ আবিষ্কার করা হয়েছিল) দ্বারা উপনিবেশ স্থাপন করা হয় বলে মনে হয়। মেসোলিথিক শিকারী দল হিসেবে তাদের সনাক্ত করা হয় যারা গুহায় বাস করত। পাহিয়াংলা গুহা দক্ষিণ এশিয়ায় আধুনিক মানুষের প্রাচীনতম সংস্করণ হিসেবে প্রমাণিত হয়েছে।  

সুপরিচিত বাটাডোমবালেনা এবং ফা হিয়েন গুহাসহ এই গুহাগুলোর বেশিরভাগগুলো থেকে অনেক হস্তনির্মিত বস্তু পাওয়া গেছে, যা দ্বীপের প্রথম আধুনিক বাসিন্দা হিসেবে তাদেরকে নির্দেশ করে। বেলি-লেনা থেকে প্রমাণ পাওয়া গেছে যে প্রস্তরযুগের প্রায় ২৭,০০০ বছর আগে উপকূল থেকে লবণ সংগ্রহ করা হতো।

ওয়ারানা রাজা মহা বিহারের গুহায় ও কালাতুয়াওয়া এলাকায় সাম্প্রতিক খননকালে ৪ সেমি আয়তনের ছোট ছোট গ্রানাইটের সরঞ্জাম, মাটির পাত্র, পোড়ামাটির কাঠের অবশিষ্টাংশ এবং আট হাজার বছর আগের প্রস্তরযুগের কাদামাটির সমাধি পাত্র পাওয়া গেছে, যা মেসোলিথিক মানুষেরা ব্যবহার করত।

নীলগাল গুহা ও বেলানবান্দি পালাসা থেকে কুকুরের কঙ্কালের দেহাবশেষ পাওয়া গেছে, যা প্রায় ৪,৫০০ খ্রিস্টপূর্ব বছরের পুরোনো। এটি প্রমাণ করে যে যে বালাঙ্গোডারা খেলার জন্য গার্হস্থ্য কুকুর রাখত। সিংহালা হাউন্ড জাতের কুকুরগুলো, কাদার কুকুর, নিউ গিনি কুকুর এবং ডিংগো কুকুরের অনুরূপ বলে মনে করা হয়। ধারণা করা হয় যে, এসমস্ত জাতগুলো একই গার্হস্থ্য ব্যবস্থা থেকে উদ্ভূত। এটাও সম্ভব যে তাদের পোষা প্রাণী, পাখি, শূকর ও মহিষও ছিল।

প্রস্তরযুগ
মেসোলিথিক
মেসোলিথিক- লৌহ যুগ রূপান্তর
প্যালিওলিথিক